Man vas oor bakkie met dagga | Maroela Media
Sers. Mmako Mophiring, woordvoerder van die polisie, het gesê beamptes het Sondag die R103 buite Vrede gepatrolleer toe hulle 'n verdagte Toyota Hilux-bakkie met Gauteng-nommerplate opgemerk het.
Beamptes het die bakkie van die pad af getrek en deursoek. Hulle het 'n kombers agter op die bakkie gesien en dit opgelig waarna hulle op 20 groot sakke dagga met 'n straatwaarde van R60 000 afgekom het.
Volgens Mophiring is die bestuurder van die bakkie in hegtenis geneem en is daar op die bakkie beslag gelê. Die bestuurder, glo van Newcastle in KwaZulu-Natal, sal Maandag in die Vrede-landdroshof verskyn.
Goed gewerk! Hou so aan! Trots op julle
Dit moet eerder handeldryf met dagga wees .
Ben die grote
Waarom sit die ou die dagga in deurskynende sakke agterop 'n onpadwaardige ou bakkie? Selfs die SAPD gaan jou dan vang :-)
Stem saam Max! Besit is nie eers ter sprake nie. Die hoeveelheid wat op die foto sigbaar is dui ongetwyfeld eerder op handel. Ek kan nie sien hoe dit as besit die hof, 'n klagtestelling en pleit kan haal nie. Miskien is dit maar net 'n verskil tussen die media se verslaggewing van die geval en 'n regstegnies korrekte aanklag wat op die dossier verskyn. Hoop so!
Goed so.Ek hoop die polisie vat die Nigeriërs vas in Kempton Park ook wat dink hulle is in Acra en kan doen wat hulle wil